Fermandarîya Eyaletê Garê derheqê pêkewtişanê  herême de eşkerayîyêka nuştekîye weşanaye.
Eşkerayîye wina ya:
''Hêrişê îşxalî yê vera Garê 10ê sibate de şewe saete 03.00 de pê hêrişê teyarayanê şerî û helîkopteran dest pêkerd. No hêrişê îşxalî dewam keno. 10ê sibate û şewa 10-11ê sibate de hêrişanê hewayî û têgêrayîşê helîkopteran dewam kerd.
Dewleta tirke ya îşxalkere xeylêk warê Garê dayî bombayan ver. Mîyanê nê waran de kampêke estbî ke tede esîrê şerî estbî. Agahîyê derheqê netîceya bombardumanî de dima do bêrê parekerdene.
Şero giran ê warê Sîyanê hema zî dewam keno. Nê şerî de ke pê înîsîyatîfê hêzanê ma yê herême dewm keno, xeylêk îşxalkerî ameyî cezakerdene. Hêzanê îşxalkeran pare kerd ke di payeberzê înan (yuzbaşi û astsubay) û 4 leşkerê înan zî birîndar bîyê. Labelê hûmara raştikêne zêde ya.
Agahîyê zêdeyî dima do bêrê parekerdene.''
